Document ID: /roh_data/filtered/fineweb-2-filterrobots_roh.jsonl.gz/24135

Il podest da las dunnas
- 1. Laurien van der Graaff / 1. Sophie Caldwell
- 3. Maiken Caspersen Falla
La passlunghista da Tavau ha gudagnà il sprint da skating ensemen cun Sophie Caldwell. Terza vegn la favurita d'Olimpia e campiunessa mundiala Maiken Caspersen Falla.
Sin ils ultims meters è Van der Graaff sa cumbattida da la terza plazza a la testa da la cursa. Ed ha rangà la Svizra davant ils Stadis Unids e la Norvegia.
Segunda victoria
Ils 30 da december aveva la passlunghistà celebrà sia emprima victoria da cuppa mundiala tar il Tour de Ski a Lai. Cun la victoria en il lieu dal campiunadi mundial 2019 è ella rangada sin il davos plaz da las top 10 en la rangaziun totala.
Il podest dals umens
- 1. Johannes Hösflot Klaebo
- 2. Lucas Chanavat
- 3. Calle Halfvarsson
Tar ils umens ha il victur da seria Johannes Hösflot Klaebo dominà a moda suverana. Davos il Norvegiais han la Frantscha e la Svezia prendì plaz cun Lucas Chanavat e Calle Halfvarsson.
Mezfinal per Cologna e Hediger
L'emprima giada dapi pli che dus onns gartegia a Dario Calogna il avanzament en il mezfinal tar in sprint. Il victur dal Tour de Ski è sa plazzà sin plaz diesch, gists avant ses collega da team Jovian Hediger.
Per Roman Schaad, Erwan Käser e Gianluca Cologna èn il quartfinal stà la davosa cursa.
RR novitads 16:00